Għal Għawdex iktar nadif – din hija t-tema ta’ inizjattiva tal-Ministeru għal Għawdex, li għandha toffri opportunità lil persuni li huma inattivi u tħajjarhom jidħlu fid-dinja tax-xogħol. L-iskema ‘Cleaner and Greener Gozo’, qed issir b’kollaborazzjoni mal-Korporazzjoni tax-Xogħol u t-Taħrig. Fl-ewwel gimgħa tal-iskema ġew involuti diversi setturi bhal dak edukattiv, privat u anke NGO’s. Il-Ministru għal Għawdex Anton Refalo qal li fi tmiem din il-ġimgħa l-gżejjer Maltin ingħaqdu ma 20 pajjiż ieħor fil-Mediterran li ħadmu fuq l-inizjattiva biex pajjiżhom ikun iktar nadif. B’kobor ta’ 67 kilometru kwadru u 31,000 resident, Għawdex għandu l-karattru tipiku -b’ inqas bini minn Malta u b’iktar kampanja fi tmiem il-ġimgħa biex postijiet l-iktar frekwentati għas-sbuħija naturali tagħhom, jibqgħu attraenti u iktar indaf. Għalhekk sar xogħol ta’ tindif fir-Ramla l-Ħamra, x-Xlendi, Marsalforn u Ħondoq ir-Rummien – ilkoll bajjiet li huma kalamita għal min ifittex is-sbuħija naturali tal-kosta Għawdxija. It-tindif ma żammx biss mal-kosta imma niżel anke taħt wiċċ il-baħar bil-ħidma volontarja fost oħrajn ta’ għadd ta’ ċentri tad-diving li taw daqqa t’id biex jinżamm il-baħar nadif.